
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1363 

19 Οκτωβρίου 1993 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για την 
απαλλοτρίωση ακινήτων στο Ν. Καβάλας. 

ΠΟΛΕΟΔΟΜΙΑ 

ο 

ΑΠΟΦΑΣΕΙΣ 

Επαναδιατύπωση της ΤΠ/3339/15.4.93 αποφάσεως 
Νομάρχη Κέρκυρας για τον επανακαθορισμό των 
ορίων, όρων και περιορισμών δόμησης και κατηγο- 
ριοποίηση του οικισμού «Άγιος Γεώργιος Αργυρά- 
δων» Ν. Κέρκυρας.. 

Τροποποίηση του Σχεδίου Πόλεως Κόρινθου επί των 
οδών Αράτου - Σισύφου και Στεφάνου στο Ο.Τ. 57. 3 

Διορθώσεις σφαλμάτων 

Διόρθωση σφάλματος στην 3378/24.8.93 απόφαση 
του Νομάρχη Λέσβου. ,... 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 7679 (1) 

Ανακοίνωση παρακατάθεσης αποζημίωσης για την απαλ¬ 
λοτρίωση ακινήτων στο Ν. Καβάλας. 

Ο ΠΡΟΪΣΤΑΜΕΝΟΣ ΤΗΣ ΔΟΥ ΧΡΥΣΟΥΠΟΛΗΣ 
Έχοντας υπόψη τις διατάξεις του άρθρου 7 παρ. 2 του 

1 Ν.Δ. 797/71, ανακοινώνει: 

Ότι έγινε η παρακατάθεση της αποζημίωσης την 
6.10.93 στο Ταμείο Παρακαταθηκών και Δανείων της 
ΔΟΥ Χρυσ/λης και εκδόθηκε το με αριθ. 22710/ 
6.10.93 γραμμάτιο σύστασης παρακαταθήκης για 
ποσό έξι εκατομμυρίων οκτακόσιων πενήντα έξι χιλιά 
δων πεντακοσίων είκοσι (6.856.520) δραχμών, που κα 
θορίστηκε με την 34/1993 απόφαση του Εφετείου 
Θράκης για τα ακίνητα που απαλλοτριώθηκαν με την 
1086990/7085/0010/1.2.91 (ΦΕΚ 105/12.3.91- 
τ. Δ') κοινή υπουργική απόφαση για τις ανάγκες της 
πολεμικής Αεροπορίας στην περιοχή των Κοινοτήτων 

2 Ερατεινού και Αγιάσματος Ν. Καβάλας, όπως τα ακί 
νητα αυτά εικονίζονται στο 4/74/17.7.1990 κτηματο 
λογικό διάγραμμα - πίνακα της Δ/νσης Έργων (Γ5) του 
Γενικού Επιτελείου Αεροπορίας, καθώς και στα κτήμα 
τολογικά στοιχεία της κτηματογράφησης. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Χρυσούπολη, 6 Οκτωβρίου 1993 
Ο Προϊστάμενος 
ΓΕΩΡΓΙΟΣ Δ. ΧΑΡΑΣΙΩΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 133 (2) 

Επαναδιατύπωση της ΤΠ/3339/15.4.93 αποφάσεως Νο¬ 
μάρχη Κέρκυρας για τον επανακαθορισμό των ορίων, 
όρων και περιορισμών δόμησης και κατηγοριοποίηση 
του οικισμού « Αγιος Γεώργιος Αργυράδων» Ν. Κέρκυ¬ 
ρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/ 
3.5.85) «τρόπος καθορισμού ορίων οικισμών της Χώρας, 
κατηγορίες αυτών και καθορισμός όρων και περιορισμών 
δόμησης», όπως ισχύει σήμερα. 

2. Την ΤΠ/8699/91 απόφασή μας «καθορισμός ορίων, 
κατηγορίες και καθορισμός όρων και περιορισμών δόμη¬ 
σης του οικισμού « Αγιος Γεώργιος Αργυράδων» Ν. Κερκύ- 
ρας. 

3. Τα πληθυσμιακά στοιχεία της τελευταίας απογραφής 
του κράτους της ΕΣΥΕ. 

4. Το υπ’ αριθμ. 1220/14.10.1992 έγγραφο της Κοινό¬ 
τητας Αργυράδων στο οποίο αναφέρεται ότι καθίσταται 
επιτακτική ανάγκη επέκτασης των ορίων του εν λόγω οικι¬ 
σμού λόγω ραγδαίας τουριστικής ανάπτυξης. 

5. Την υπ’ αριθμ. πράξη 13 γνωμοδότηση του Συμβου¬ 
λίου ΧΟΠ Ν. Κέρκυρας της 6.10.1993. 

6. Την υπ’ αριθ. πρωτ. 74777/4183/15.7.93 απόφαση 
της Γ ενικής Γ ραμματέως του ΠΕΧΩΔΕ με την οποία γίνε¬ 
ται δεκτή η προσφυγή του ΤΕΕ Κερκύρας και ακυρώνεται 
η υπ’ αριθμ. ΤΠ/3339/93 απόφασή μας και ειδικώτερα 
τους δύο (2) λόγους που αναφέρονται στο σκεπτικό της, 
για τους οποίους και έγινε η προαναφερθείσα ακύ¬ 
ρωση. 

Το τοπογραφικό σκαρίφημα υπό κλίμακα 1:5000 όπως 
αυτό υφίσταται και συνόδευε την παραπάνω ακυρωθείσα 
απόφαση. 

Το γεγονός ότι στο Π. Δ/γμα 24.4.85 ΦΕΚ 18/Δ' όπως 
μεταγενέστερα συμπληρώθηκε και ισχύει σήμερα και 
ιδιαίτερα στο άρθρο 4 παρ. Ια αναφέρεται ότι στους περια- 
στικούς ή παραλιακούς κ.λπ. οικισμούς το όριο ορίζεται 
από γραμμή που περιβάλλει τα συνεκτικά τμήματα του οι¬ 
κισμού, τα όρια των εγκεκριμένων σχεδίων, τις περιοχές 
του οικισμού με αραιότερη δόμηση που στο σύνολό της 
αποτελούν το διαμορφώμενο πολεοδομικό ιστό του οικι¬ 
σμού, και πρέπει κατά το δυνατόν να αποτελούν ενιαία 
έκταση, καθώς επίσης οι περιοχές με αραιότερη δόμηση 
δεν εκτείνονται κατά κανόνα πέραν των 100 μ. από τα 
όρια των συνεκτικών τμημάτων του οικισμού. 

Επ’ αυτού, τα όρια του οικισμού Αγίου Γεωργίου Αργυ¬ 
ράδων, όπως περιγράφονται παρακάτω ικανοποιούν τις 
παραπάνω αναφερθείσες απαιτήσεις της διατάξης της 
παρ. 1 α του άρθρου 4 γιατί όπως είναι γνωστό ο οικισμός 
αυτός διαμορφώθηκε με την εκτός σχεδίου δόμηση και 
κυρίως είναι ο μοναδικός οικισμός αυθαιρέτων που όσο 
και αν προσπάθησε η πολιτεία να σταματήσει τούτο και 
ανέφικτο κατέστη αλλά και περισσότερο αύξανε λόγω των 
πραγματικών αναγκών, όπως αναφέρεται και στο έγγραφο 
της Κοινότητας με συνέπεια να εμφανίζεται ο οικισμός και 
σε θύλακες που εκ των πραγμάτων δεν μπορούν να μεί¬ 
νουν έξω εφ’ όσον και το διάταγμα προβλέπει ενιαίο ιστό 
αλλά κατά το ΔΥΝΑΤΟΝ. 


- *- 

Όσον αφορά τα τμήματα που δεν ακολουθούν ακριβώς 
την απόσταση των 100 μ. από τα συνεκτικά τμήματα αυτό 
είναι συνέπεια των δεδομένων δόμησης που ίσχυσε μέχρι 
σήμερα, με αποτέλεσμα να γίνεται αυθαίρετη δόμηση και 
η διάταξη του Νόμου, γι’ αυτό δεν είναι συμπαγής, αλλά 
θέτει την ευχέρεια του «κατά κανόνα». 

Όσον αφορά τους ισχυρισμούς της Γενικής Γραμμα- 
τέως ότι ο θύλακας με τα στοιχεία 83, 84,85,86,87,88, 
89, 90, 91,92, 93,83, επειδή είναι ανεξάρτητο τμήμα, εί¬ 
ναι και παράνομο, τούτο καθ’ ημάς καλύπτεται όπως προ- 
αναφέρθηκε με τις διατάξεις του ά. 4 παρ. 1, που λέει 
κατά το ΔΥΝΑΤΟΝ. 

Ο δε δεύτερος ισχυρισμός ότι το τμήμα του οικισμού με τα 
στοιχεία 32,33,34,35,36,37,38,39,40 τυγχάνει αραιο- 
δομημένο ή σχεδόν αδόμητο, τούτο εμπίπτει στην περί¬ 
πτωση της αυξήσεως των ορίων από το συνεκτικό τμήμα 
100 μέτρα ΚΑΤΑ ΚΑΝΟΝΑ (άρα την παρέκκλιση του κα¬ 
νόνα το διάταγμα αφίνει στον Νομάρχη). 

Έτσι, επειδή σύμφωνα με την ακριβή ερμηνεία των δια¬ 
τάξεων του άρθρου 4 παρ. 1 του προαναφερθέντος δια¬ 
τάγματος και την δυνατότητα κρίσεως από τον αποφασί- 
ζοντα Νομάρχη, ικανοποιούνται οι απαιτήσεις των λόγων 
που ακυρώθηε η παραπάνω αναφερθείσα απόφασή μας, 
αποφασίζουμε: 

Προβαίνουμε στην επαναδιατύπωση της υπ’ αριθμ. ΤΠ/ 
3339/15.4.93 αποφδάσεώς μας και 

Επανακαθορίζουμε τα όρια του οικισμού Αγίου Γεωρ- 
γίου Αργυράδων από 1 έως 93, όπως φαίνεται στο σχεδιά¬ 
γραμμα οε κλίμακα 1:5000 και που αποτελεί αναπόσπα¬ 
στο τμήμα της απόφασης αυτής και που συντάχθηκε βάσει 
στοιχείων χαρτών με επιτόκια συμπλήρωση. 

2) Όροι δόμησης. 

Α) Αρτιότητα: Αρτια και οικοδομήσιμα θεωρούνται τα 
οικόπεδα εντός των παραπάνω ορίων του οικισμού τα 
οποία έχουν ελάχιστο εμβαδόν 2.000 τ.μ. για το διά¬ 
σπαρτο τμήμα και 1.000 τ.μ. για το συνεκτικό τμήμα. 

Β) Κατά παρέκλιση εντός των ορίων του Οικισμού θεω¬ 
ρούνται άρτια και οικοδομήσιμα τα οικόπεδα με όποιο εμ¬ 
βαδόν είχαν στις 3.5.1985, ημέρα δημοσίευσης του από 
24.4.1985 Π. Δ/τος. 

Γ) 1. Πριν από οποιαδήποτε κατάτμηση οικοπέδων,ε¬ 
ντός των ορίων του οικισμού θα πρέπει να θεωρείται το 
σχετικό τοπογραφικό διάγραμμα από το Τμήμα Πολεοδο¬ 
μίας και Πολεοδομικών Εφαρμογών Νομαρχίας, ώστε να 
εξασφαλίζεται η συνέχεια των υπαρχόντων κοινόχρηστων 
χώρων και η δημιουργία νέων κοινοχρήστων χώρων, σύμ¬ 
φωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 14.2.87. 

2. Κάθε οικόπεδο παραθαλάσσιο πριν τη χορήγηση της 
αδείας της οικοδομής πρέπει με συμβολαιογραφική 
πράξη να παραχωρεί στην Κοινότητα λωρίδα πλάτους 2.50 
μ. ώστε να είναι εύκολη η προσπέλαση των πολιτών στη 
θάλασσα. 

Για να είναι οικοδομήσιμο ένα οικόπεδο πρέπει να έχει 
πρόσωπο σε κοινόχρηστο χώρο πλάτους 6 μέτρων. 

Ε) α. Στις οικοδομές θα τίθεται υποχρεωτική στέγη με 
κεραμύδια φαιού χρώματος. 

β. Κατά τα λοιπά ισχύουν τα οριζόμενα και οι Γενικοί 
όροι δόμησης που προβλέπονται στο από 24.4.85 Π. Δ/ 
γμα (ΦΕΚ 181/3.5.85 τ. Δ ). 

3. Οικισμός Αγ. Γ εωργίου κατατάσσεται στις εξής κατη¬ 
γορίες. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


14279 


Α. θέση στο χώρο: Παραλιακός - Τουριστικός. 

Β. Βαθμός προστασίας: Αδιάφορος. 

Γ. Δυναμικότητα: Δυναμικός. 

Δ. Βαθμός διασποράς: Διάσπαρτος. 

Ε. Μέγεθος: Μεγάλος. 

4. Ακροτελεύτιο Άρθρο (Κάλυψη δαπάνης). 

Από τις διατάξεις αυτής της απόφασης δεν προκαλεΐται 
δαπάνη σε βάρος του προϋπολογισμού της Κοινότητας 


Αργυράδων ή του Ελλ. Δημοσίου ή οιουδήποτε Νομικού 
προσώπου του Δημοσίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 7 Οκτωβρίου 1993 
Ο Νομάρχης 

ΑΘΑΝ. ΔΙΑΜΑΝΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. ΟΙΚ. 9848 (3) 

Τροποποίηση του Σχεδίου Πδλεως Κορίνθου επί των οδών 
Αράτου - Σίσυφου και Στεφάνου στο Ο.Τ. 57. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν.Δ. της 17.7.1923 «περί σχεδίων 
πόλεων κ.λ.π.», όπως τροποποιήθηκαν και συμπληρώθη¬ 
καν και ειδικώτερα τα άρθρα 3, 70 και 9. 

2. Τις διατάξεις του Α.Ν. 314/68 (ΦΕΚ 47 Α'), όπως 
τροποποιήθηκαν και συμπληρώθηκαν με το υπ’ αριθμ. 
Ν.Δ. 1018/71 Ν. Δ/γμα (ΦΕΚ 220 Α') και με την παρά¬ 
γραφο 3 του άρθρου 34 του Ν. 1577/1985 (ΦΕΚ 210 Α'). 

3. Τις διατάξεις του Π. Δ/τος 183/1986 «Έγκριση τρο¬ 
ποποιήσεων σχεδίων πόλεων και καθορισμός όρων και πε¬ 
ριορισμών δόμησης από τους Νομάρχες (ΦΕΚ 70 Α') και 
ειδικώτερα το άρθρο 1. 

4. Την αριθ. 308/92 ομόφωνη απόφαση του Δημοτικού 
Συμβουλίου του Δήμου Κορίνθου. 

5. Την υπ’ αριθ. 2383/12.4.93 εισήγηση της Υπηρεσίας 
μας. 


6. Την υπ’ αριθ. 5/11.6.93 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Ν. Κοριν¬ 
θίας, αποφασίζουμε: 

Αρθρο 1 

Εγκρίνεται η τροποποίηση του Σχεδίου πόλεως Κορίν- 
θου επί των οδόων Αράτου - Σισύφου και Στεφάνου στο 
Ο.Τ. 57 με την μετατροπή κοινόχρηστου χώρου σε οικο¬ 
δομήσιμο και την επιβολή πρασιάς 4.00 μέτρων όπως φαί¬ 
νεται στο σχετικό πρωτότυπο διάγραμμα σε κλίμακα 
1:500 που έχει θεωρηθεί από τον Προϊστάμενο του Τμή¬ 
ματος Πολεοδομίας και Πολεοδομικών Εφαρμογών με την 
υπ’ αριθμ. 9848/27.9.93 πράξη του και του οποίου συνο¬ 
πτικό αντίτυπο δημοσιεύεται με την παρούσα απόφαση. 

Άρθρο 2 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Κορίν¬ 
θου. 

Άρθρο 3 

Η ισχύς της παρούσας απόφασης αρχίζει από την δημο¬ 
σίευσή της στην Εφημερίδα της Κυβερνήσεως. 

Κόρινθος, 8 Οκτωβρίου 1993 
Ο Νομάρχης 

ΔΗΜΗΤΡΙΟΣ ΑΝΔΡΕΑΔΑΚΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην 3378/24.8.93 απόφαση του Νομάρχη Λέσβου που 
δημοσιεύθηκε στο ΦΕΚ1081 /8.9.1993 (τ. Δ') διορθώνε¬ 
ται η ημερομηνία της Έκθεσης της Επιτροπής Καθορι¬ 


σμού ορίων αιγιαλού και παραλίας που συνοδεύει την σχε¬ 
τική απόφαση από την εσφαλμένη «19 Οκτωβρίου 1993» 
στην ορθή «19 Οκτωβρίου 1987». 

(Από τη Νομαρχία Λέσβου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


